אמיר ברעם

[[שגרירת ארצות הברית באו"ם, ניקי היילי, ואמיר ברעם בגבול הצפון, יוני 2017]]
מפקד פיקוד הצפון, אמיר ברעם, בעת בוחן רף פיקוד הצפון ליחידות לוחמות
אמיר ברעם (נולד ב-22 ביולי 1969) הוא קצין בצה"ל בדרגת אלוף, המשמש סגן הרמטכ"ל. קודם לכן שימש בין היתר מפקד פיקוד הצפון, מפקד המכללות הצבאיות, מפקד הגיס הצפוני, מפקד עוצבת הגליל, מפקד עוצבת האש ומפקד חטיבת הצנחנים.
אלוף אמיר ברעם

== ביוגרפיה ==
ברעם, בנו של יצחק ברעם, נולד בבאר שבע וגדל עד גיל 6 לערך בצפת ולאחר מכן ברעננה. למד בבית הספר הריאלי שבחיפה והיה חניך הפנימייה הצבאית לפיקוד, בוגר מחזור ל"ד, אותה סיים בהצטיינות. התגייס לצה"ל בנובמבר 1988, התנדב לצנחנים ושובץ בפלנ"ט צנחנים. עבר מסלול הכשרה כלוחם, קורס מ"כים חי"ר וקורס קציני חי"ר, אותם סיים כחניך מצטיין. בסיום הקורס מונה למפקד צוות מסלול בפלנ"ט צנחנים. לאחר מכן שימש כסגן מפקד הפלוגה. בשנת 1992 מונה למפקד פלוגה בגדוד 890. בהמשך מונה למפקד פלנ"ט צנחנים בין השנים 1994–1996, ופיקד עליה בין היתר במבצע פנתר ורוד, בו נהרגו ארבעה מחבלים מארגון חזבאללה בעומק לבנון. לאחר מכן שימש כמפקד פלוגה בבה"ד 1. בסיום התפקיד יצא ללימודים במרכז הבינתחומי הרצליה. בפברואר 1999 קטע את לימודיו, לאחר שנקרא להחליף את מפקד סיירת צנחנים, , שנהרג בהיתקלות עם מחבלים בדרום לבנון. הוא שיקם את היחידה, והוביל אותה להישגים מבצעיים רבים בטרם הנסיגה מלבנון במאי 2000. לאחר הנסיגה מלבנון סיים את תפקידו, חזר ללימודים במרכז הבין תחומי בהרצליה, וסיים בו בהצטיינות תואר ראשון במשפטים. לאחר מכן למד בפו"ם.

בשנת 2002 הועלה לדרגת סא"ל ומונה למפקד גדוד 890, ושימש בתפקיד עד שנת 2003. במהלך תפקידו הוביל את הגדוד בלחימה כנגד ארגוני הטרור הפלסטינים בבית לחם בטרם מבצע חומת מגן, ובשכם במהלך המבצע. לאחר מכן עבר הגדוד לתעסוקה מבצעית אינטנסיבית בטולכרם. באותם ימים עמד הגדוד במוקד חשיפה תקשורתית רבה בעקבות אירוע שבו הצטייר כי לוחמי הגדוד הם חיילים נזקקים, דבר שהביא אותו כמפקד הגדוד להתראיין בתקשורת ולהבהיר כי גדוד צנחנים אינו זקוק למעשי נדבנות. אירוע נוסף, שהעלה אותו ואת הגדוד לכותרות העיתונים, היה בחירתו במוטו גדודי הלקוח מתורת הלחימה של המארינס נגד הטרור האסלאמי - "סבלנות, התמדה ולעיתים כדור בין העיניים". בעקבות פנייה של איש מילואים בנידון לח"כ יוסי שריד, התלונן שריד בפני הרמטכ"ל, משה יעלון, בעברו מפקד הגדוד אף הוא, אשר הורה לבטל את המוטו הגדודי. בעקבות כך שונה המוטו הגדודי לאמירה שטבע אריאל שרון כמפקד הגדוד - "לא חוזרים עד שמבצעים". בלחימה בטול כרם שיכלל שיטת מארבים בלוחמת שטח בנוי, שהביאה להצלחות מבצעיות (מבצעי "גירוי-תגובה"). במאי 2004 מונה למפקד יחידת מגלן, ושימש בתפקיד עד יוני 2006. היחידה בתקופתו עסקה בעיקר בפעילות מבצעית ביהודה ושומרון ובעזה, אך גם השתתפה במבצעים כנגד חזבאללה על גבול לבנון.

ב-17 באוגוסט 2006 הועלה לדרגת אל"ם ומונה למפקד חטיבת שומרון. בתקופת פיקודו הוביל פעילות מבצעית ענפה לחיסול הטרור הפלסטיני וסיכול פיגועים, תוך הקלה על האוכלוסייה האזרחית. עם הישגי החטיבה תחת פיקודו נמנה חיסול המבוקש פאדי עא-לטיף קאפישה, אשר עמד בראש הזרוע הצבאית של התנזים בשכם, ונהרג על ידי לוחמי גדוד חרוב. הוא פרסם ספר פנימי בצה"ל, "עיר מבצר", המתעד דרכי פעולה וניתוח קרקע, בלחימה בשטחים בנויים צפופים ותת קרקעיים. את תפקידו כמפקד החטיבה סיים בשנת 2008. לאחר מכן יצא ללימודים בקולג' המלכותי לביטחון לאומי בלונדון (Royal College of Defence Studies - RCDS) ובמקביל סיים בהצטיינות תואר שני ביחסים בינלאומיים באוניברסיטת לונדון (King's college London University). לאחר חזרתו מונה בינואר 2010 למפקד עוצבת חצי האש, ושימש בתפקיד עד מרץ 2011. ב-14 באפריל 2011 מונה למפקד חטיבת הצנחנים. במהלך תפקידו עמד על כך שהחטיבה תשוב לבצע אימונים מוצנחים במתכונת חטיבתית, ובינואר 2012 פיקד עליה בתרגיל החטיבתי המוצנח הראשון מזה חמש עשרה שנים. את תפקידו סיים ב-16 במאי 2013.

ב-10 באוקטובר 2013 הועלה לדרגת תא"ל ומונה למפקד עוצבת האש, ושימש בתפקיד עד 2 ביולי 2015. ב-2 באוגוסט 2015 מונה למפקד עוצבת הגליל, ושימש בתפקיד עד 18 ביולי 2017, במהלך תפקידו חוסל סמיר קונטאר, חזבאללה הגיב לכך בהנחת מטען בהר דב, באירוע זה לא היו נפגעים. ב-7 בדצמבר 2017 הועלה לדרגת אלוף ומונה למפקד הגיס הצפוני וב-3 בינואר 2018 מונה במקביל למפקד המכללות הצבאיות. בתפקידו כמפקד המכללות הצבאיות שימש עד 11 במרץ 2019 ובתפקידו כמפקד הגיס הצפוני שימש עד 26 בספטמבר 2019.

ב-3 באפריל 2019 מונה למפקד פיקוד הצפון. במהלך תפקידו יזם בוחן רף, אותו עברו כלל החטיבות בסדיר ובמילואים המיועדות לקחת חלק בלחימה בצפון. במהלך תפקידו הוביל פיקוד הצפון בפיקודו מערכה שכללה עשרות מבצעים חשאיים באזור דרום סוריה במסגרת המב"ם<ref></ref>, ובכלל זה תקיפות אוויריות, פשיטות קרקעיות וסיכולים שמנעו את המאמץ האיראני להפוך את רמת הגולן הסורית לחזית נוספת כנגד ישראל בדומה לזו שהוקמה בלבנון. בספטמבר 2019 הוביל את כוחות הפיקוד ביום קרב עם חזבאללה, במהלכו ירו מחבלי חזבאללה טילי נ"ט לעבר מוצבי צה"ל ואמבולנס צה"לי בסמוך לגבול. ביולי 2020 הוביל את כוחות הפיקוד ביום קרב נוסף עם חזבאללה, במהלכו ניסתה חוליית פעילי חזבאללה לחדור להר דב, זוהתה ונמלטה. באוגוסט 2020, לאחר שצלפי חזבאללה ירו לעבר כוח של צה"ל שנע על הגדר באזור מנרה, הוביל פעולה מוגבלת במסגרתה הותקפו מספר עמדות חזבאללה סמוך לגבול. בתפקיד זה כיהן עד 11 בספטמבר 2022. ב-31 באוקטובר 2022 מונה לסגן הרמטכ"ל.

== השכלה וחיים אישיים ==
ברעם מתגורר בבני דרור, נשוי לגלית ואב לשלושה ילדים. בוגר המכללה הבין-זרועית לפיקוד ולמטה והקולג' המלכותי ללימודי ביטחון. בעל תואר ראשון במשפטים מאוניברסיטת רייכמן, ותואר שני ביחסים בינלאומיים מקינגס קולג' לונדון.

בוגר מחזור 15 של תוכנית העמיתים של קרן וקסנר<ref></ref>.

== לקריאה נוספת ==
*
*
*
*

== קישורים חיצוניים ==

* אמיר בוחבוט, [http://www.nrg.co.il/online/1/ART1/538/785.html האיש שעושה סדר בבירת הטרור הפלסטינית], מעריב, 2 בפברואר 2007
* אלעד ארדן, [http://www.shavuz.co.il/magazine/article.asp?pos=48&artid=3029&secid=2026&stpos= עיר מבצר], מתוך אתר שבו"ז חיילים, 21 ביולי 2008
* [https://web.archive.org/web/20110909102617/http://www.zanhanim.org.il/show_item.asp?levelId=43910 דבר מפקד חטיבת הצנחנים], [https://web.archive.org/web/20040519143009/http://zanhanim.org.il/ חטיבת הצנחנים – האתר הרשמי]
* 
* 
* 
* 
* 
* 
* 
* 
* 
* אור הלר, [http://www.israeldefense.co.il/?CategoryID=411&ArticleID=4054 "מג"דים ומפקדי פלוגות יפעילו את מטוסי הקרב בסמוך לכוח הקרקעי"], אתר "ישראל דיפנס", 8 בפברואר 2013
* טלי ליפקין שחק, [https://glz.co.il/גלצ/תוכניות/פא-פגישה-אישית/פא-פגישה-אישית-בימי-קורונה23-05-2020-2001/מפקד-פיקוד-הצפון-בנות-שמסוגלות-ללכת-לחיר-תוך-שוויון-אני-איתן?fbclid=IwAR0bzmw8LQP9EauzjXXYwQf4jUrES9lgPTpq9avjE6SV823rjKtJsHDv2dM פגישה אישית], ריאיון עם אלוף פיקוד הצפון אמיר ברעם, גלי צה"ל, 23 במאי 2020
* 
* 
* 
* 
;מפרי עטו:
* סא"ל דן ואלוף אמיר ברעם, [https://www.maarachot.idf.il/2019/גיליונות/מערכות-483/מהשילוש-הקלאוזבציוני-למשוואת-הזהב-של-נצראללה/ מהשילוש הקלאוזביציוני למשוואת הזהב של נצראללה], מתוך אתר "מערכות" 483, אפריל 2019, עמ' 4–9
* אמיר ברעם, [https://www.maarachot.idf.il/2020/גיליונות/מלחמת-האזרחים-בסוריה-גיליון-מיוחד/הלקחים-המערכתיים-מלחמת-האזרחים-בסוריה-והטקטיים/ מלחמת האזרחים בסוריה - הלקחים המערכתיים והטקטיים], מתוך אתר [https://www.maarachot.idf.il/ "מערכות"] גיליון מיוחד, אוקטובר 2020, עמ' 4–5
* אמיר ברעם וגל פרל פינקל, [https://www.maarachot.idf.il/2021/מאמרים/רף-פצ-ן-לחשל-את-החרב/ רף פצ"ן – לחשל את החרב], מתוך אתר "מערכות" 491, אוגוסט 2021, עמ' 8–15
* אמיר ברעם ושגיא טורגן, [https://www.maarachot.idf.il/2022/גיליונות/מערכות-493/אומנות-הקדמה-היא-שימור-של-סדר-במהלך-שינוי/ "אומנות הקדמה היא שימור של סדר במהלך שינוי"], מתוך אתר "מערכות" 493, מאי 2022, עמ' 4–11
* אמיר ברעם ושגיא טורגן, [https://www.maarachot.idf.il/2022/גיליונות/מערכות-494/עקרונות-המלחמה-התאמתם-למאפייני-המלחמה-בעת-הנוכחית/ עקרונות המלחמה: התאמתם למאפייני המלחמה בעת הנוכחית], [https://www.maarachot.idf.il/ מתוך אתר "מערכות"], 23 באוגוסט 2022

== הערות שוליים ==

קטגוריה:מפקדי סיירת צנחנים
קטגוריה:מפקדי גדודים בחטיבת הצנחנים
קטגוריה:מפקדי יחידת מגלן
קטגוריה:מפקדי חטיבת שומרון
קטגוריה:נספחים צבאיים ישראלים בממלכה המאוחדת
קטגוריה:מפקדי חטיבה 551
קטגוריה:מפקדי חטיבת הצנחנים
קטגוריה:מפקדי עוצבת האש
קטגוריה:מפקדי עוצבת הגליל
קטגוריה:מפקדי המכללות הצבאיות
קטגוריה:מפקדי גייסות בצה"ל
קטגוריה:מפקדי פיקוד הצפון
קטגוריה:סגני רמטכ"ל
קטגוריה:אלופי צה"ל
קטגוריה:חברי המטה הכללי של צה"ל
קטגוריה:חברי המטה הכללי של צה"ל במלחמת חרבות ברזל
קטגוריה:אלופי צה"ל בוגרי הפנימייה הצבאית לפיקוד חיפה
קטגוריה:בוגרי המכללה לביטחון לאומי
קטגוריה:בוגרי המרכז הבינתחומי הרצליה: משפטים
קטגוריה:בוגרי קינגס קולג' לונדון
קטגוריה:קציני צה"ל בוגרי תוכנית המנהיגות הבכירה של קרן וקסנר
קטגוריה:ישראלים שנולדו ב-1969
קטגוריה:בני דרור
קטגוריה:מועצה אזורית לב השרון: אישים